Source: https://www.nitrianskepravno.sk/vzn-c-8-2015-o-mieste-na-vylepovanie-volebnych-plagatov-na-verejnych-priestranstvach-v-obci-nitr-pravno-pocas-volebnej-kampane-2015-8-vzn/mid/326398/.html
Timestamp: 2019-09-19 00:41:38+00:00
Document Index: 203482

Matched Legal Cases: ['§ 6', '§ 24', '§ 15', '§ 27', '§ 30', '§ 19', '§ 13']

ktorým sa ustanovuje miesto na vylepovanie volebných plagátov na verejných priestranstvách v obci Nitr. Pravno
počas volebnej kampane.
Obecné zastupiteľstvo obce Nitrianske Pravno v zmysle § 6 a 11 ods. 4 g/ zákona č. 369/1990 Zb. o obecnom zriadení v znení neskorších predpisov v súlade s § 24 ods. 13 zákona č. 333/2004 Z.z. o voľbách do Národnej rady SR, § 15 ods. 1 zákona 46/1999 Z.z. o spôsobe voľby prezidenta SR, o ľudovom hlasovaní a jeho odvolaní a o doplnení niektorých ďalších zákonov v znení neskorších predpisov, § 27 ods. 2 zákona č. 303/2001 Z.z. o voľbách do orgánov samosprávnych krajov a o doplnení občianskeho súdneho poriadku v znení neskorších predpisov, § 30 ods.1 a ods. 10 zákona 346/1990 Zb. o voľbách do orgánov samosprávy obcí v znení neskorších predpisov, § 19 ods. 7 zákona 331/2003 Z.z. o voľbách do Európskeho parlamentu v znení neskorších predpisov vydáva toto Všeobecne záväzné nariadenie:
Toto nariadenie vyhradzuje miesta a určuje podmienky umiestňovania volebných plagátov a iných nosičov informácií politických strán, koalícií a ďalších subjektov oprávnených viesť volebnú kampaň na verejných priestranstvách v obci Nitrianske Pravno.
Na verejných priestranstvách a zariadeniach v majetku obce počas volebnej kampane je možné vylepovať volebné plagáty iba na obecných informačných stojanoch, určených osobitne na tento účel, umiestnených na námestí SNP a v častiach obce Solka, Vyšehradné a Centre sociálnych služieb Bôrik.
Každému oprávnenému subjektu bude vyhradená rovnako veľká plocha na informačnom stojane. Reálne rozdelenie vyhradenej plochy pre jednotlivé volebné plagáty obec vykoná až po zverejnení vyžrebovaných čísel zaregistrovaných kandidátnych listín.
Po zverejnení vyžrebovaných čísel bude vyhradená plocha rozdelená v rovnakom pomere podľa počtu kandidujúcich subjektov označených číslom, ktoré sa zhoduje s číslom určeným na kandidátnej listine. Vyhradená plocha bude k dispozícii zaregistrovaným politickým stranám až do skončenia volebnej kampane bez ohľadu na to či kandidujúci subjekt využije svoje právo na umiestnenie volebného plagátu alebo ostane určené miesto prázdne. Toto miesto nie je možné použiť na umiestnenie volebných plagátov iných kandidujúcich subjektov.
Vylepovanie volebných plagátov na ostatných verejných priestranstvách obce nie je povolené.
Podmienky poskytovania miest na vylepovanie volebných plagátov
Vylepovanie volebných plagátov a údržbu výlepových plôch počas volebnej kampane na určenej ploche na informačnom stojane si zaisťuje oprávnený subjekt na vlastné náklady.
Zodpovednosť za obsah volebných plagátov má oprávnený subjekt.
Za likvidáciu vylepených plagátov na po ukončení volebnej kampane sú zodpovedné politické strany a koalície.
Kontrola dodržiavania ustanovení a sankcie
Kontrolu dodržiavania ustanovení nariadenia vykonávajú poverení zamestnanci Obecného úradu v Nitr. Pravne, poslanci a hlavný kontrolór obce.
Za porušenie tohoto nariadenia môžu byť fyzické osoby postihnuté v zmysle zákona č. 372/1991 Zb. o priestupkoch v znení zmien a doplnkov.
Starosta obce môže za porušenie ustanovení tohto nariadenia právnickým osobám alebo fyzickým osobám oprávneným na podnikanie uložiť pokutu do výšky 6.638,- € v zmysle § 13 ods. 9 písm. a/ zák č. 369/1990 Zb. o obecnom zriadení v znení neskorších predpisov.
1. Týmto nariadením sa ruší VZN č. 1/1998 schválené Obecným zastupiteľstvom dňa 9. 7. 1998.
2. Toto Všeobecne záväzné nariadenie bolo schválené uznesením Obecného zastupiteľstva v Nitr. Pravne č. 7/2015 zo dňa 10. 12. 2015 a nadobúda účinnosť 15 dní odo dňa jeho zverejnenia.
3. Všeobecne záväzné nariadenie nadobúda účinnosť dňom 1. 1. 2016.
(50.4 kB)VZN8-2015 o ustanovení miesta na vylepovanie volebných plagátov.pdf